**Medieanalyse af dokumentarfilm**

Når man analyserer film, skelner man mellem en analyse af filmens indhold, en såkaldt værkanalyse, og en analyse af de filmiske virkemidler og udtryk i udvalgte dele af filmen, en såkaldt citatanalyse eller shot-to-shot analyse.

Fire begreber er vigtige, når man skal analysere en films forløb og opbygning og udpege bestemte steder af betydning for analysen:

*Frame*: Enkeltbilledet på en filmstrimmel. Frames i film kan i dag variere fra 24 til 60 frames, men de fleste film optages stadigvæk i 24 frames per sekund.

*Indstilling*: En ubrudt kameraoptagelse, hvor der ikke klippes.

*Scene*: En scene består af en række indstillinger, der tilsammen udgør et mindre handlingsforløb, der udspiller sig i samme tid og rum.

*Sekvens*: En sekvens består af en række scener, der tilsammen udgør et større, afsluttet handlingsforløb med spring i tid og rum.

* ***Præsentation*:** Titel, præmiereår, instruktør, og evt. mediekanalen: hvor er dokumentaren fremvist? (TV-kanal,biograf eller andet)
* ***Dokumentargenrer:*** Doku-serie, deltagende dokumentar, Autoritativ dokumentar, observerende dokumentar, performativ dokumentar, poetisk dokumentar m.fl.

**Hvad**? (analyse af indhold)

* [*Tid og miljø*](https://hbdansk.systime.dk/index.php?id=149#c478): Hvilken tid og hvilket miljø skildres?
* *Handling*: Hvad handler filmen om? Hvad er sagen eller emnet? Hvilke personer er centrale?
* [*Vinkling*](https://hbdansk.systime.dk/index.php?id=218#c682): Hvad er filmens vinkel på sagen? Hvilken part i begivenheden er synsvinklen knyttet til? Opstil evt. en [aktantmodel](https://hbdansk.systime.dk/index.php?id=241#c955) over konflikten i historien.
* [*Argumentation*](https://hbdansk.systime.dk/index.php?id=205#c614): Hvis filmen er bygget op omkring en central påstand (præmis/budskab/holdning), hvori består den i så fald, og med hvilke belæg/argumenter underbygges den? Hvilke [appelformer](https://hbdansk.systime.dk/index.php?id=204#c612) dominerer?
* [*Kilder*](https://hbdansk.systime.dk/index.php?id=218#c681): Hvilke typer af kilder bruges, og hvilke bruges ikke?

**Hvordan**? (analyse af filmiske virkemidler)

* *Ydre komposition*: Hvilke indstillinger, scener og sekvenser består filmen/klippet af?
* [*Dramaturgi*](https://hbdansk.systime.dk/index.php?id=223): Hvordan er filmen opbygget? Benyttes f.eks. en berettermodel, en bølgemodel, en plot point model eller en cirkulær model? Benyttes forskellige former for [*fremdriftsmidler*](https://hbdansk.systime.dk/index.php?id=223#c740)*,* f.eks. cues, set-up/pay-off, suspense m.m.?
* *Fremstillingsformer*: Hvilke indholdselementer består filmen af (reportage, interview, skjult kamera, arkivstof, rekonstruktioner)? Benyttes flashback eller flashforward?
* [*Fortæller*](https://hbdansk.systime.dk/index.php?id=223#c741): Hvilke fortælleteknikker er anvendt?
* *Fotografering*: Se på nogle centrale indstillinger i filmen og undersøg enkelte billeder (frames). Er der karakteristiske træk ved fotograferingen: [beskæring](https://hbdansk.systime.dk/index.php?id=222#c732), [billedkomposition](https://hbdansk.systime.dk/index.php?id=222#c730), [perspektiv](https://hbdansk.systime.dk/index.php?id=222#c731), [kamerabevægelser](https://hbdansk.systime.dk/index.php?id=222#c729), [lys og skygge](https://hbdansk.systime.dk/index.php?id=222#c727) og [farver](https://hbdansk.systime.dk/index.php?id=222#c726)?
* [*Klipning*](https://hbdansk.systime.dk/index.php?id=222#c724): Vælg nogle centrale sekvenser og undersøg, hvordan der klippes mellem de forskellige scener. Undersøg også klipperytmen. Hvilken virkning har klipningen og klipperytmen?
* [*Lyd*](https://hbdansk.systime.dk/index.php?id=222#c728): Undersøg centrale scener: Hvilken type lyd dominerer? Hvordan er forholdet mellem billeder og lyd? Synkron lyd/asynkron lyd, Voice over, Voice of God etc
* [*Symboler*](https://hbdansk.systime.dk/index.php?id=188#c540): Benytter filmen sig af bestemte symbolske elementer? Farvesymbolik?
* *Intertekstualitet*: Benytter filmen sig af referencer til andre film/tekster?
* [*Fakta og fiktion*](https://hbdansk.systime.dk/index.php?id=224#c745): Benytter filmen sig af fakta- og/eller fiktionskoder? Hvilke autenticitetsmarkører gøres der især brug af i filmen. (Husk at henvise til dokumentaren: hvor og hvordan benyttes koderne? Hvad er effekten af det?)
* Autenticitetsmarkører: Hvilke elementer understøtter dokumentarens troværdighed: håndhold kamera, interviews, IRL optagelser af en begivenhed (i kontrast til f.eks en rekonstruktion)

**Vurdering**:

* Hvor godt realiserer filmen sin intention? Virker den troværdig og autentisk? Hvis filmen er er bygget op omkring en central påstand, hvor godt rent faktuelt underbygges påstanden så? I hvor høj grad bruges fiktionskoder som en retorisk strategi til at overtale eller overbevise seerne med? Hvilken betydning har formen (dvs. måden, de filmiske virkemidler er benyttet på) for indholdet?
* [*Genre*](https://hbdansk.systime.dk/index.php?id=224#c744): Hvilken dokumentarfilmtype er der tale om? Er der tale om en blandingstype? Eller bryder filmen helt med typerne?[[1]](#footnote-1)

**Perspektivering**

Perspektiver dokumentaren til andre dokumentarfilm, som vi har arbejdet med. Det er også muligt at perspektivere til andre genrer, men husk i der på, at du skal gøre opmærksom på fiktionskoder versus fakta-koder, og hvordan tematikken påvirkes af, hvorvidt genren er en fiktionsgenre, en tilstræbt objektiv genre som en dokumentar, hvori vi har en genreforventning: dokumentaren dokumenterer noget fra virkeligheden på en så objektiv måde, som det er muligt. Brydes denne kontrakt med seeren falder dokumentaren til jorden. Seerens forventninger skal mødes: hvis seeren præsenteres for en ”mockumentary” så skal de fremgå med tydelighed.

Det er modtagerkontrakten. Denne kan være dobbelt og spille på forventninger som en del af de valgte greb, men der er en grænse som ikke bør overskrides. Se evt. under nyheder, journalistik og argumentation: her findes materialer om pressenævnet og god presseskik. En instruktør kan bringes for pressenævnet, hvis god presseskik ikke overholdes. I drøftede Jan Grarups brug af pressebilleder i et skriftlighedsforløb, vi havde. Vi drøftede det etisk (U?-)ansvarlige i at tjene penge på at tage billeder af folks lidelse i krigszoner, hvor de står i deres livs mest sårbare situationer: I havde mange for og imod argumenter. Vi drøftede også vigtigheden af, at dokumentarister eller journalister anvender korrekte kilder og korrekt dokumentation. Fiktionsgreb skal bruges med forsigtighed. Jan Graups samarbejde med Politiken ophørte, fordi han netop ikke havde været præcis med sin dokumentation (fakta koder), hvorved det dokumentariske i pressefoto netop kommer for langt over i fiktions verden.

I har arbejdet med den deltagende dokumentar-serie**:**

**” Anna Lin har det fint” (dokuserie DR TV 2024).**

En observerende dokumentar: ”De behandlingsdømte”. Man kan også argumentere for, at denne er autoritativ, da den med voice over forklarer problemstillinger omkring den manglende erkendelse og misvisende begivenheds-fremstilling, som det fremstilles af en af de medvirkende (patienten) i dokumentaren. Voice overen ( Voice of God i denne dokumentar)fremhæver diskrepansen mellem det faktuelle retslige grundlag (dommen), og den mere manipulerende positive selviscenesættelse patienten, som patienten ublu anvender. Han prøver at fremstille sig som mere uskyldig end han faktuelt er, og han prøver at fralægge sig ansvaret for personfarlige handlinger, han har udført og er dømt for. Dette greb med voice overen til at fastholde det faktuelle grundlag bag hans dom overfor patienten i en samtale med psykiateren, hvor patienten forsøger at manipulere psykiateren (dommen og samtalen med psykiateren) er en autenticitetsmarkør. Vi får fremlagt noget faktuelt, og få får en veldokumenteret (fakta kode) optagelse af en samtale, hvori vi selv observerer rets patientens manipulerende interaktioner med psykiateren. Vi seere kan selv konkludere, at han mangler empati, hvorfor han netop er personfarlig. Dette fremstår som permanente tendenser hos en patient med psykopatiske træk, hvorfor han er for farlig ude i samfundet.

”**Advokatens tag selv bord” (**DR) Er en autoritativ dokumentar. Veldokumenteret faktuelle elementer fremstilles, og journalister har udført et omfattende research-arbejde for at afdække en problemstilling i retssystemet hos landets mest magtfulde advokat: kammeradvokaten. Voice of God (typisk for genren her)anvendes som greb til at forklare komplekse problemstillinger, og den fungerer også som en kompositorisk ’rød tråd’. Den er en solid etos-appel,, fordi det er en velinformeret fortællerstemme en decideret troværdig og tillidsvækkende Voice of God (VOG) fortællerstemme. Etos-appel beror på den høje troværdighed hos fortællerstemmen qua det massive grundige forudgående kildetunge og vel-afdækkende journalistiske research ( graver-arbejde). Fortællerstemme fungerer som autoritetstung samlende guide igennem afdækning af magtmisbrug. Voice of God stemmen guider med autoritet og troværdighed seeren igennem de materialer og kilder, som dokumenterer dokumentarens konklusionen: at kammeradvokaten har handlet uetisk og misbrugt sin magt og position. VOG anvendes som en guidende fortæller , som også forklarer betydningen af kilderne og det afdækkede materiale, som journalisterne har fundet i deres dybdeborende research. Voice of God taler ind over billedsiden (asynkron lyd), og denne forklarer det faktuelle og understøtter seeren i at forstå sammenhængende i materialerne og forklarer betydningen af materialerne rent juridisk og i forhold til samfundsforhold på oplysende vis (ikke nedladende men faktuel og i et neutralt sprog). Det er en afdækkende journalistisk, som har en dybdeborende research som fundament, hvorved det faktuelle er centralt i fremstilling i dokumentaren. **Faktakoder er** der mange af samt autenticitetsmarkører (bilag etc.). Dette bidrager til torværdighed.

Dokumentaren benytter også fiktive fortællergreb med rekonstruktioner, baggrundsmusik (patos-appel).

Dokumentaren er delvist kritiseret af pressenævnet for ikke at fremstille begge sider af sagen på en neutral måde: Den fremstiller kritik af kammeradvokatens rolle på en ensidig måde. Dette strider med god presseskik, at en sag ikke belyses faktuelt og neutral fra begge parters perspektiv. Begge parters version af en konfliktsag bør, i henhold til god presseskik, fremstilles. Man kan diskutere, hvorvidt vinklingen er valgt som et spændingsskabende dramaturgisk greb for at skabe fremdrift ved at skabe ’den lille mod et system-motiv’ at magtfulde positioner misbruger deres magt-motiv. Det kan også være et udtryk for journalistisk sjusk ikke at lade to parter i en konflikt fremstille deres version af sagen, men selv dette er alvorligt, fordi den autoritative dokumentar fungerer qua dens høje grad af etos-appel (troværdighed), så bryder man med centrale journalistiske principper undermineres troværdigheden og hele dokumentarens fundament er i fare, hvis seer-kontrakten brydes: at en dokumentar som denne ikke med tilstræbt objektivitet dokumenterer en sag faktuelt, og fiktionskoder er en krydderi, som får seeren til at fastholde sin opmærksomhed på dokumentaren og være nysgerrig nok til at se den færdig.

En deltagende dokumentar: den deltagende dokumentarist er f.eks: Micael Pollan i: **”Cooked”** (Netflix) Man kan argumentere for, at denne også har nogle performative dokumentar-elementer: Pollan sætter sig selv i centrum i undersøgelsen af et emne (madkultur) ved at tage udgangspunkt i sine egne oplevelser med fremstillingen af. Brød og anvende naturvidenskabelig teori til at forstå og forklare surdej, han kaster sig ud i historiske kilder og afprøver dem i praksis ved på gammeldags vis at slow cook’e en gris. Han fremstiller på baggrund af research og kilder amerikansk historie og formidler dem på en personlig måde: langtidsstegningen af grisen (gennem mange dage og med brænde) er ankeret i hans fremstilling af den amerikanske BBQ.historie.

Pollan er både deltagende på billedsiden, og hans stemme er også voice over, når historiske kilder præsenteres.

1. 1. Analysemodellen er fra Håndbog i dansk – litteratur, sprog, medier, Systime: <https://hbdansk.systime.dk>

   [↑](#footnote-ref-1)